《避难周姓家席地而眠偶成》
宋代·陈著

夜宿山家谢主翁，安排席藁地炉东。
枕头就借支机石，帕额聊炉箭隙风。
酒瓮下眠添古话，牛衣中卧有时通。
老吾看破人閒事，锦帐牙床总是空。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。